C 146/18
RO
Jurnalul Oficial al Uniunii Europene
27.4.2023
2.2.
Competențele, calificările și ocuparea forței de muncă, mutațiile în natura muncii și dezvoltarea unei piețe a muncii incluzive au făcut obiectul a numeroase avize ale CESE (5), care sunt încă relevante.
Scopul prezentului aviz este de a analiza tipurile de competențe necesare pentru viitoarele mutații pe piața forței de muncă, modalitățile de menținere a capacității de inserție profesională, de a contribui la stimularea productivității, de a explora strategii eficace de îmbunătățire a dezvoltării forței de muncă și de reducere a deficitului de forță de muncă, inclusiv pentru IMM-uri.
2.3.
Strategiile de dezvoltare a competențelor trebuie să facă parte din politicile și planurile naționale de creștere, în sinergie cu cercetarea industrială și cu dezvoltarea economică.
Statele membre ar trebui să încurajeze dezvoltarea sectoarelor cu valoare adăugată ridicată, să ajute lucrătorii și întreprinderile să gestioneze schimbarea și să poată ține pasul cu inovarea în domeniile tehnologic, digital și verde.
Acest lucru va necesita investiții suplimentare în resurse și în planificare în contextul unui sistem de educație și formare care să poată face față noilor provocări și să elimine neconcordanțele de pe piața forței de muncă.
2.4.
CESE consideră că menținerea capacității de inserție profesională durabile este o problemă multidimensională, în care principalele provocări sunt legate de natura schimbătoare a muncii, a locurilor de muncă și a ocupațiilor, de nevoia de a implementa efectiv dreptul la învățare și dezvoltare pe tot parcursul vieții, de digitalizare, de rolul tot mai important al potențialului uman și al productivității muncii, de schimbările în organizarea muncii, de schimbările demografice și de necesitatea de a asigura noi modele de echilibru între viața profesională și cea privată cu programe de muncă flexibile și a promova politici de îmbătrânire activă (6).
Este nevoie de un mediu favorabil, astfel încât oamenii să înțeleagă și să fie conștienți de importanța formării în viața profesională și să fie capabili și motivați să utilizeze toate oportunitățile de învățare pe tot parcursul vieții, indiferent de stadiul de viață în care se află.
În acest context, capacitatea de a menține ocuparea forței de muncă este direct legată de atitudinile față de și de capacitatea de a dezvolta noi competențe în conformitate cu dinamica pieței forței de muncă.
2.5.
Partenerii sociali sunt actori-cheie în procesul de dezvoltare și menținere a competențelor de inserție profesională.
Ei sunt cei mai în măsură să sprijine convergența între aspirațiile angajatului în cariera sa profesională și nevoile în materie de competențe ale întreprinderilor.
Rolul lor, în special printr-o structură solidă și eficientă de negociere colectivă, este esențial în procesul de recunoaștere a competențelor.
CESE consideră că, pentru a îmbunătăți rezultatele globale pe piețele forței de muncă, trebuie consolidată coordonarea dintre sistemele de învățământ, sistemele EFP și serviciile de ocupare a forței de muncă cu politicile de dezvoltare a inovării, industriei, comerțului, tehnologiei și cu politicile macroeconomice.
Acest lucru ar putea fi deosebit de eficace la nivel local.
2.6.
Schimbările în natura muncii conduc inclusiv la dezvoltarea unor forme noi și flexibile de relații de muncă și a unor modele atipice de ocupare a forței de muncă, care schimbă modul în care este structurată piața europeană a forței de muncă.
Noile forme de muncă, protejate corespunzător, pot oferi oamenilor noi oportunități de a se angaja în antreprenoriat, de a-și diversifica veniturile și de a prelua ocupații și activități care nu le erau disponibile anterior.
Pe de altă parte, noile forme de muncă ar trebui să garanteze accesul la protecție socială, deoarece acest lucru este direct legat de sustenabilitatea
(5)
(6)
Studiile Observatorului Pieței Forței de Muncă (OPFM) pe următoarele teme: „Asigurarea învățării pe tot parcursul vieții și a formării angajaților” (2022); „Viitorul muncii – dobândirea de cunoștințe și competențe adecvate pentru a răspunde nevoilor viitoarelor locuri de muncă” (2017); „Finanțare durabilă pentru învățarea pe tot parcursul vieții și dezvoltarea competențelor, în contextul deficitului de forță de muncă calificată” (2019); „Mediul profesional în schimbare și longevitatea/îmbătrânirea populației – Condiții prealabile pentru ca lucrătorii în vârstă să rămână activi pe noua piață a muncii” (2019); „Digitalizarea, inteligența artificială și echitatea – Modalități de consolidare a UE în cursa mondială din domeniul viitoarelor competențe și al educației, asigurând, în același timp, incluziunea socială” (2019); „Formarea profesională: eficacitatea sistemelor de anticipare și corelare a competențelor și a nevoilor pieței forței de muncă și rolul partenerilor sociali și al diferitelor părți interesate” (2020); „Propunerea de recomandare a Consiliului privind educația și formarea profesională (EFP) pentru competitivitate durabilă, echitate socială și reziliență” (2020); „Promovarea, prin educație și formare, din perspectiva învățării pe tot parcursul vieții, a competențelor necesare pentru ca Europa să creeze o societate mai justă, mai solidară, mai durabilă, mai digitală și mai rezilientă” (2020); „O strategie pentru IMM-uri pentru o Europă sustenabilă și digitală” (2020); „Ecosistemele industriale, autonomia strategică și bunăstarea” (2021); „Învățarea mixtă” (2021), „Pachetul privind învățământul superior” (2022) etc.
https://www.eurofound.europa.eu/observatories/eurwork/industrial-relations-dictionary/active-ageing http://erc-online.eu/wp-content/uploads/2017/03/With-signatures_Framework-agreement-on-active-ageing.pdf